**Vuosikertomus 2021**

**F.C. Kasiysi Espoo ry**

F.C. Kasiysi on toiminut espoolaisena jalkapallon kasvattajaseurana yli 30 vuoden ajan. Seuratoiminnan käynnistymisestä asti tavoitteena on ollut tarjota hyvä harrastusympäristö kaikille jäsenille.   
F.C. Kasiysissä jalkapallosta pyritään mahdollistamaan jalkapallon harrastaminen kaikille. Jalkapalloharrastuksen parissa voidaan kokea ystävyyttä, yhteenkuuluvuutta, kehittymistä ja tunteiden kirjoa jokaiselle haluamallaan tavalla ja tasolla.

Perusedellytys laajapohjaiselle toiminnalle on monen kymmenen vapaaehtoisen joukko, joka vastaa osaltaan valmennuksesta, joukkueiden johtamisesta, huoltamisesta, varainkeruusta, varustehankinnoista yms. Seuran työntekijöillä on keskeinen rooli vapaaehtoistyön edellytysten luomisessa ja toiminnan ohjaamisessa. Yhteistyön mallit ja toiminnan muodot ovat jatkuvan kehittämisen kohteena. Yhteistyössä suunnitellen, toteuttaen, arvioiden ja edelleen kehittäen pääsemme myös jatkuvasti parempaan toimintaan. Vuosi 2021 oli pandemian vaikutusten sävyttämä. Kevään 2021 aikana FC Kasiysin joukkueet olivat kokonaan etävalmennuksessa. Kesällä ja syksyllä harjoitus- ja pelitoiminnasta päästiin nauttimaan rajoitusten ja sääntöjen mukaisesti. Loppuvuoden ajan pelitoiminta, aikuisten harjoitus- ja pelitoiminta oli kiellettyä ja junioreiden harjoituksia järjestettiin ulkona ohjeistusten mukaisesti. Kaiken kaikkiaan pandemiasta johtuvat vaikutukset ja haasteet ovat vaikuttaneet suuresti. Jäsenten ja seuran vuorovaikutus on ollut tavallista haastavampaa ja jatkuvat muutokset ovat rasittaneet kaikkia. Vaikka peruuntuneet tapahtumat ja rajoitettu toiminta ovatkin olleet raskaita, on Meidän Seura mennyt valtavasti eteenpäin. Muiden tuen ja harrastuksen tärkeys on konkretisoitunut kaikille. Peruuntumisista vapautunut aika on pyritty käyttämään mahdollisimman tehokkaasti toiminnan kokonaisvaltaiseen kehittämiseen. Seuran talousjärjestelmä, valmennuksen linjaukset sekä tietotekninen osaaminen on mennyt valtavia harppauksia eteenpäin. Harrastetoimintaa ja toiminnan suunnitelmallisuutta on kehitetty aktiivisesti. FC Kasiysin arvot vastuullisuus, avoimuus ja positiivisuus ovat olleet vahvasti esillä, kun toimintaa on järjestetty poikkeusolosuhteissa. Meidän Seura voi tilanteeseen nähden hyvin.

**Olosuhteet**

Seuran harjoitteluolosuhteiden keskiönä ovat Laaksolahden halli ja ulkotekonurmi sekä seuran oma tekonurmi Karakalliossa. Näiden lisäksi harjoitusvuoroja pidetään Myntinsyrjän (Espoon jalkapallohalli) jalkapallohallissa. Seuran oma Karakallion tekonurmi luo jäsenistöllemme erinomaiset edellytykset mm. omien turnausten järjestämiseen. Myös Espoon kaupungit koulut ovat talvikausina palvelleet joukkuetoimintaa kiitettävästi.

**Jäsenistö**

Jäsenmäärältään Kasiysi kuuluu oman SPL:n suurimpien seurojen joukkoon. Vuoden 2021 lopussa kasiysiläisiä pelipassipelaajia oli noin 1150 kpl, jonka mukaan Kasiysi on jäsenmäärältään valtakunnan 16. suurin seura.  
Joukkuetoimihenkilöitä seurassa on joukkueiden tukena noin 180 aikuista.

**Toimihenkilöt**

Seura on edellisvuoden tapaan päässyt palkkaamaan lisää päätoimisia työntekijöitä joukkoonsa.

Seuran operatiivista toimintaa johtaa toiminnanjohtaja Mikko Hiltunen. Mikon vastuualueet ovat operatiivinen johtaminen, taloushallinto, henkilöstön esimiehenä toimiminen, kehityshankkeet viestintä, sidosryhmät ja aikuisjoukkueet. Seura valmennuspäällikkönä toimii Peter Alexandroff, hänen vastuualueisiinsa kuuluu U9 ikäluokasta vastaaminen, valmennuksen lähiesimiehenä toimiminen, valmennuslinjan jalkautumisesta ja valmennuskoulutuksista vastaaminen. Seuravalmentaja Miika Salorannan vastuualueina on TU10-11 TU12-15-ikäluokkien vastuuvalmennus sekä koko seuran liiketaitovalmennus.

Jani Kovalainen toimii Kasiysin seuravalmentajana. Hänen vastuualueeseensa kuuluu MyClub, vuorovaraukset, pelinohjaajien koordinointi ja koulutus. Jimi Mikkolan vastuualueet ovat U5-U8, matalan kynnyksen toiminta, leirit, kouluyhteistyö sekä viestintä. Seuraan palkattiin kaksi uutta työntekijää. Anton Bogdanov vastaa seuran U9-U15 ikäluokkien maalivahtivalmennuksesta ja sen kehittämisestä. Elina Broad-Peasen vastuualueina on TU8-U9, TU14-U15, sekä soveltava jalkapallo. Elina irtisanoutui tehtävästään heinäkuun lopussa

**Strategia 2020-2024**

Kasiysin strategia päivitettiin keväällä 2019 kattamaan strategiakausi 2020-2024. Visiomme on olla suomen paras grassroot seura U6-11. Haluamme olla paras jalkapalloon ja jalkapallolla kasvattaja tarjoamalla jalkapalloa jokaiselle meidän yhteisessä seurassa. ”Ovet ovat auki jokaiselle joka iässä”.

Strategiatyössä määritettiin neljä painopistealuetta, viestinnällisesti, toiminnallisesti ja taloudellisesti taitava seura, seura- ja joukkuevalmennuksen osaamisen kehittäminen sekä vahva ja laaja pelaajapohja U5-U11, joka mahdollistaa elinvoimaisen pohjan kaikille ikäluokille.

**Lisää läpinäkyvyyttä ja turvallisuus seurassamme**

Tavoitteena oli lisätä pelaajien vanhempien tietoisuutta seuran toiminnasta ja periaatteista sekä samalla lisätä molemminpuolista vuorokeskustelua. Pandemiasta johtuvista haasteista huolimatta on viestintää ja dokumentointia kehitetty. Seuran ja sen joukkueiden viestintä on yhä suunnitelmallisempaa ja seuran strategiaa, urheilutoiminnan suunnitelmaa sekä toimintamalleja on päästy esittelemään kiitettävästi.

Laatujärjestelmä tason 3 mukaiset turvallisuus ohjeet ja toiminnot aloitettiin seurassa. FC Kasiysin jäsenistöä perehdytettiin turvallisen harrastamisen pelisääntöihin ja toimintamalleihin eri tilanteissa. Rikostaustaotteiden kerääminen aloitettiin nuorimmasta ikäluokasta lähtien.

**Pelitoiminta**

Kaudella 2021 Kasiysin pelaajat ja joukkueet osallistuivat aktiivisesti ja menestyksekkäästi Espoon liigan ja piirin sarjoihin. Joukkueemme osallistuivat ahkerasti turnauksiin osoittaen hienoa aktiivisuutta. Sarjojen ja pelitapojen jatkuvassa uudistumisessa on vaikea vertailla eri vuosia keskenään. Oleellista on, että pidetään jatkossakin kiinni valmennuslinjan peräänkuuluttamasta liikkuvasta, luovasta, ajattelevasta ja aktiivisesta pelitavasta. Sillä saavutetaan tulosta. Voittoja tai tappioita, tärkeintä on, että opetamme juniorimme pelaamaan taitoon ja pelirohkeuteen perustuvaa jalkapalloa. Tärkeintä meille on pelaajan hymy jokaisen pelin jälkeen.

**Valmennus ja pelaajakehitystoiminta**

Aiempien vuosien tapaan nytkin on perusteltua todeta, että menestys tulee palkintona hyvin tehdystä harjoittelusta. Pienen kentän joukkueiden ikäluokkamalli ja yhteiset harjoitusvuorot sekä ikäluokkapelit ovat antaneet mahdollisuuden kehittää harjoittelua, ohjata toimintaa seuran valmennuslinjan mukaiseksi ja demonstroida harjoitusten johtamista käytännössä.

Jokaisessa juniori-ikäluokassa toiminnasta vastaa seuran päätoiminen työntekijä. Ikäluokkavastaavan toimenkuvaa kehitetään jatkossakin, mutta vuoden 2021 aikana valmennuksen organisoinnissa ja johdonmukaistamisessa on otettu harppauksia.

Urheilutoiminnan suunnitelmallisuuteen ja sen jalkauttamiseen luotiin syksyllä 2020 julkaistu valmennusportaali. Valmennusportaali on urheilutoiminnan kokonaissuunnitelma. Suunnitelman päätarkoitus on auttaa pelaajia, valmentajia ja vanhempia ymmärtämään seuran valmennuksen päälinjaukset sekä erilaiset mahdollisuudet pelaajien kehittämisessä ja jalkapallon harrastamisessa eri ikäluokissa. Suunnitelma kertoo, kuinka F.C. Kasiysi Espoo ry:ssä valmennusta toteutetaan. Suunnitelman ovat luoneet seuran päätoimiset. Sivuston luomisessa on käytetty lähteinä mm. FC Espoon seurayhteisön sekä Palloliiton linjauksia ja materiaalia.

## Jalkapallokoulu- ja leiritoiminta

Keväällä 2021 seuralla oli tarkoitus järjestää kymmenes yhteinen seuraleiri Pajulahdessa. Valitettavasti pandemiasta johtuen leiri siirtyi tulevaisuuteen. Jalkapallokoulu pystyttiin pitämään normaalisti. Kesän jalkapalloleirit päästiin järjestämään muutamin poikkeusjärjestelyin.

Syksyllä pääsimme taas normaaliin tapaan järjestämään jalkapallokoulun U4-U7 ikäluokille, Laaksolahden urheilupuistossa. Jalkapallokoulussa ohjaajina toimi leireiltä ja edellisiltä vuosilta tuttuja nuoria ohjaajia. Jalkapallokoulun jälkeen perustettiin ikäluokka PT16/17. Ryhmä on joukkuetoimintaa vuosina 2015 sekä 2016 syntyneille tytöille ja pojille. Joukkueessa aloitti lähes 60 pelaajaa.

**Valmentajakoulutus**

Vuonna 2022 tavoitteena oli edelleen, että kaikkien joukkueiden valmentajat ovat koulutettuja, joko seuran sisäisen koulutuksen tai palloliiton uuden futisvalmentajan starttikurssin käyneitä. Valmennuskoulutuksen järjestäminen vaihtui seurayhteisöltä alueellisen seurayhteistyönä valmennusomaamisen kehittäjän alaisuuteen (VOK). Omien koulutusten lisäksi seuran valmentajia on osallistunut liiton, sekä muiden järjestöjen järjestämiin koulutustapahtumiin.

**Yhteistyökumppanit**

Seuran varustetoimittajana jatkoi edelleen vuonna 2021 Stadium. Myös muut seurayhteisön jäsenet FC Espoo, LePa, PEP ja KaPy ovat saman sopimuksen piirissä. FC Kasiysin tuotemerkki on Nike. Varustesopimuksesta seuran saama hyöty käytetään täysimääräisesti toimintaan, lähinnä keväisin järjestettävien leirien, sekä jalkapallokoulun tukemiseen ja sitä kautta uusien pelaajien toimintaan ja toiminnan kehittämiseen.

**Varainhankinta**

Seuran talouden kulmakiviä ovat toimintamaksut ja avustukset. Yhteistyökumppanien tuki, mainos- ja myyntitulot ovat vielä suhteellisen pienessä osassa seuran tulovirrassa. Seuran varainhankinnan kehittäminen on edelleen yksi keskeisistä tavoitteista vuodelle 2022.

Joukkueiden oma varainhankinta on seuran näkökulmasta näyttänyt toimivan pääsääntöisesti hyvin.

**Hallinto, toimisto ja talous**

Seuraa johtava johtokunta linjaa vuosittain toimintaa yhdessä seuran päätoimisten kanssa seuran strategian mukaisiin tavoitteisiin. Seuran sääntömääräisessä vuosikokouksessa valitun johtokunnan kokoonpano vuonna 2021 syyskokoukseen asti oli: Antti Inberg (pj), Juha Hämäläinen, Eerika Marmo, Karri Ackalin, Sami Volanen, Kalle sukanen, Tony Hagerlund, Tuukka Laakso ja Henry Lybäck. Syyskokouksessa vuodelle 2021 jäsenistö valitsi poisjääneiden Ackalin,Hämäläinen sekä Hagerlud, tilalle seuraavat henkilöt:Mathias Juslin, Meijuan Chen ja Karri Karsi. Antti Inberg jatkoi puheenjohtajana myös vuodelle 2022.

Johtokunnan yhtenä keskeisenä tehtävänä on valvoa seuran taloutta yleisellä tasolla kirjanpitoyhtiöltä saamien raporttien perusteella. Läpinäkyvyyden parantamiseksi johtokunta yhdessä taloushallintohenkilöstön kanssa on edelleen kehittänyt paitsi tiliöinti- ja kirjauskäytäntöjä myös raportointia, jotta johtokunnan ohjaavasta roolista saataisiin enemmän irti.

Johtokunta jatkoi myös vuonna 2021 eriytettyä seuran ja joukkueiden talouden valvontaa. Joukkueet vastaavat taloutensa tasapainosta seuran valvonnassa. Kunkin joukkueen joukkueenjohtaja ja taloudesta vastaava henkilö ovat toiminnastaan vastuussa paitsi joukkueelle myös Kasiysin johtokunnalle. Oleellista on, että joukkueet pitävät tilipaikkojensa saldot positiivisina ennakkosuunnittelun ja oikein ajoitettujen maksujen avulla.

Seuran tulo- ja menoarvio käsitellään sääntömääräisessä vuosikokouksessa, jossa myös päätetään tilinpäätöksen hyväksymisestä ja vastuuvapauden myöntämisestä johtokunnalle.

Vuonna 2021 jatkettiin seuran taloushallinnan uudistamista. Talousjärjestelmänä käytettiin Procounteria, kirjanpidosta huolehti Finaxa Oy ja tilintarkastuksesta Hannu Riippi BDO Oy:stä. Oleelliset asiat seuran taloudesta vuodelta 2021 selviävät tilinpäätöksestä, sen tuloslaskelmasta, taseesta ja tase-erittelystä.

F.C. Kasiysi Espoo ry iloitsee, että on saanut pitää ”kotipesäänsä” ja toimistoaan monta vuotta Laaksolahden hallin toisen kerroksen toimisto- ja kokoustiloissa. Kasiysille kaupungin kanssa tehtyyn vuokrasopimukseen kuuluvat kahvilatilat ovat olleet edelleen vuokrattuna Espoon kaupungin suostumuksella kahvilayrittäjälle. Kahvilatoiminta on ollut seuran kannalta miellyttävää. Pandemiasta johtuen kahvilayrittäjän vuokranmaksussa on tehty myönnytyksiä yrittäjää tukien.

**Kauden päättäjäiset**

Vuoden 2020 päättäjäiset vietettiin erilaisissa olosuhteissa lauantaina 14.11. Laaksolahden hallilla koronarajoitukset huomioiden. Päättäjäisten ohjelmassa oli joukkueiden valokuvaus sekä palkintojen jakaminen. Vanhemmat pääsivät seuraamaan tapahtumaa etäyhteyden kautta.

Erityispalkintojen saajat: Vuoden tyttöpelaaja Nelli Luostarinen, Vuoden poikapelaaja Eetu Salovaara, Vuoden joukkue Naiset, Vuoden futisperhe Laakso, Vuoden valmentaja Tero Malinen, Vuoden toimihenkilö Laura Heikkuri ja Vuoden Kasiysiläinen Henry Lybäck.

|  |  |
| --- | --- |
|  |  |

Kiitos kaikille jaksamisesta ja tuesta tänä haastavana vuotena. Pitäkää huolta itsestänne ja toisistanne. Terveyden on nyt oltava etusijalla ja toivottavasti pääsemme nauttimaan normaalimmasta jalkapallokulttuurista ja seuratoiminnasta nyt vuoden 2021 aikana.

Terveisin,

F.C. Kasiysi Espoo ry johtokunta